recursal/SuperWikiNEXT-32B huggingface dataset:
Omar Mukhtar-gaten, her der den har to løp med parklignende midtfelt. Foto fra 2006.
**Omar Mukhtar-gaten** (arabisk: شارع عمر المختار) er hovedgaten i Gaza på Gazastripen i Staten Palestina. Den løper fra Palestine Square ved Shuja’iyya og ned til Middelhavet i nabolaget Rimal, og utgjør underveis skillet mellom Gamlebyens kvartaler al-Daraj og Zaytoun. Gazas hotellområde ligger rundt Omar Mukhtar-gaten, og det meste av Gazas viktigste bygninger ligger mot gaten.

Gaten ble anlagt under Første verdenskrig av den osmanske guvernør Jamal Pasja, og den bar først hans navn. Men etter at de osmanske styrker ble drevet ut av Palestina i 1917, besluttet Gazas bystyre ledet av Fahmi al-Husseini å oppkalle gaten etter Omar Mukhtar (1858-1931), en libysk revolusjonsleder.

De britiske makyhavere under Palestinamandatets gjorde Omar Mukhtar-gaten til en hovedgate i 1937, i pakt med den britiske byplanleggeren Henry Kendalls reguleringsplan.

Viktige bygninger
-----------------

Gazas hovedbibliotek
* Gazas store moské
* Welayatmoskéen
* Hovedbiblioteket
* Palestinian Centre for Human Rights
* Gazas rådhus
* St. Porfyrius' kirke
* Gullmarkedet (Souk ad-Dahab)
* Souk al-Fras
* PLO Flag Shop
* Yazji supermarked
* Rashad Shawwa kultursenter

Referanser
----------

1. ↑  Lee, Risha Kim. *Let's Go Incorporate* ss.361-366.
2. ↑  Sharon, Moshe (2009). *Handbook of oriental studies: Handbuch der Orientalistik. The Near and Middle East. Corpus inscriptionum Arabicarum Palaestinae (CIAP)*. BRILL. s. 30. ISBN 978-90-04-17085-8.
3. ↑  Jacobs, Daniel (1998). *Israel and the Palestinian territories* Rough Guides, s.453.
4. ↑  רנה הברון, ‏מוחמד רוּשדי – משרתם של שני שלטונות, קתדרה 63, אפריל 1992, עמ' 107-98
En etiopisk fresko i Addis Ababa av dronningen Saba som reiser til kong Salomo.
**Dronningen av Saba** (hebraisk: מַֽלְכַּת־שְׁבָא – *màlkaṯ-Šĕḇấ*) omtales i *Første Kongebok* og *Andre Krønikebok* i *Bibelen*, i *Koranen* og etiopisk historie som herskerinne over Saba, et gammelt kongedømme man antar lå i dagens Etiopia eller Jemen. I etiopisk tradisjon kalles hun **Makeda**, i islamsk tradisjon **Bilqis**. Hun besøkte kong Salomo med store gaver etter å ha hørt om hans store visdom fra en handelsreisende som het Tamrin.

Bibelens fortelling om dronningen av Saba og kong Salomo
--------------------------------------------------------

Dronningen av Saba var åpenbart både velstående og gavmild, og kong Salomo likeså. Bibelen sier: «*Kong Salomo ga dronningen av Saba alt det hun hadde lyst på og ba om, i tillegg til gaver som takk for det hun hadde hatt med til kongen.*» Salomo selv skrev: «*Den gavmilde får gode dager, den som øser ut til andre, får rikelig tilbake.*»

hvis Saba lå i det som nå er Jemen, måtte dronningen og hennes kamelfølge tilbakelegge over 160 mil for å komme til Jerusalem. 

ifølge Første Kongebok 10,1–8 besøkte dronningen av Saba Salomo «*for å prøve ham med gåter* [og] *snakket med ham om alt som lå henne på hjertet.*» Så beskrives Salomos reaksjon: «*Og Salomo ga henne svar på alt hun spurte om. Det fantes ikke den ting som var skjult for kongen så han ikke kunne gi henne svar.*» Dronningen ble forbløffet over det hun fikk høre og se, og sa: «*Lykkelige er dine menn, og lykkelige er disse tjenerne, som alltid får stå hos deg og lytte til din visdom!*»

Legender
--------

Ifølge noen sagnaktige overleveringer utenom Bibelen fikk dronningen av Saba et barn med Salomo, sønnen Menelik I som ble konge over Etiopia. Dette gjengis blant annet i verket *Kebra Negast* fra 1300-tallet. Troen på at Salomo fikk etiopiske etterkommere, har spilt en rolle i den etiopiske ortodokse kirke og senere i rastafarianismen.

Referanser
----------

1. ↑  «Ethiopian Treasures – *Aksum*». Arkivert fra originalen 23. mars 2010. Besøkt 18. juni 2009.
2. ↑  2. Krønikebok 9,12, *nettbibelen.no*
3. ↑  Ordspråkene 11,25, *nettbibelen.no*
4. ↑  1. Kongebok 10,3-8, *nettbibelen.no*

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** World History Encyclopedia **·** Deutsche Biographie **·** Encyclopædia Universalis **·** VIAF **·** GND **·** LCCN **·** NKC
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Michael Checkland** (født 13. mars 1936) var generaldirektør i BBC fra 1987 til 1992.

Michael Checkland studerte ved King Edward VI Five Ways og Wadham College, Oxford. Han begynte i BBC i 1964 som regnskapsfører. I de neste årene hadde han lederstillinger innen finans og regnskap i BBC, og ble ressursdirektør i 1982. Han ble utnevnt til stedfortreder for generaldirektøren i 1985. Samme år ble han også president i Royal Television Society, et verv han hadde til 1994. I 1986 ble han formann for BBC Enterprises. Han ble utnevnt til generaldirektør i BBC etter at Alasdair Milne måtte gå av i 1987.

Hans tid som generaldirektør ble preget av mer forsiktighet overfor Thatcher-regjeringen enn under forgjengeren Alasdair Milne.

Referanser
----------

1. ↑   Companies House, person-ID på Companies House we\_t6Fw9dxp\_2XT8TouaAkKz8aM, besøkt 12. desember 2021[Hentet fra Wikidata]

|  |  |  |
| --- | --- | --- |
| Forgjenger:**Alasdair Milne** | **Generaldirektør i BBC**(1987–1992) | Etterfølger:**John Birt** |

|  |  |
| --- | --- |
| Oppslagsverk/autoritetsdata | Prabook
 |
**Naveen William Sidney Andrews** (født 17. januar 1969 i London i England) er en engelsk skuespiller. Han er best kjent for sine roller i filmen *Den engelske pasienten* (1996) og som *Sayid* i den amerikanske TV-serien Lost.

Andrews studerte skuespill og teater ved Londons Guildhall School of Music and Drama sammen med anerkjente skuespillere som Ewan McGregor og David Thewlis. Hans studier betalte seg da han fikk en rolle i filmen *Kills London Me* (1991) regissert av Hanif Kureshi. Andrews spilte hovedrollen i BBC sin miniserie *Buddha of Suburbia* fra 1993. I 2006 ble Andrews kåret til en av People Magazines verdens vakreste mennesker. 

Andrews opptråddte også i *Kama Sutra: A Tale of Love* (1996), *Mighty Joe Young* (1998) og *Bride and Prejudice* (2004). Andrews var i et forhold med skuespillerinne Barbara Hershey, og paret bodde sammen i Los Angeles. Paret skilte seg i 2005, og i løpet av den tiden fikk Andrews en sønn, Naveen Joshua, sammen med en annen kvinne, Elena Eustache. Andrews slet med alkoholisme og avhengighet til heroin på 1990-tallet. Andrews ble naturalisert amerikansk statsborger den 27. mai 2010.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. 1 2   Genealogics[Hentet fra Wikidata]

Eksterne lenker
---------------

* (en) Naveen Andrews på Internet Movie Database Rediger på Wikidata

* (sv) Naveen Andrews i Svensk Filmdatabas Rediger på Wikidata

* (da) Naveen Andrews på Filmdatabasen Rediger på Wikidata

* (da) Naveen Andrews på Scope Rediger på Wikidata

* (fr) Naveen Andrews på Allociné Rediger på Wikidata

* (en) Naveen Andrews på AllMovie Rediger på Wikidata

* (en) Naveen Andrews hos Turner Classic Movies Rediger på Wikidata

* (en) Naveen Andrews hos Rotten Tomatoes Rediger på Wikidata

* (en) Naveen Andrews hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** SUDOC **·** NKC
 |
**Søredalen** er et dalføre i Sandnes kommune i Rogaland. Dalen strekker seg østover fra Sviland til Seldal. Hovedveien gjennom dalen er fv. 315.

Landskap
--------

Dalen er relativt åpen i den nedre og vestre enden ved Sviland. Ved Ur-Eikeland på sørsiden og Litla-Hetland på nordsiden stiger terrenget merkbart på begge sider. Østover derfra i den videste delen av dalen ligger stedene Hetland og Kråkedal på nordsiden, Åreskjold og Tveit på sørsiden. Videre østover fra Svihus til Nordland, Røynli og Seldal er dalen trangere. I dalbunnen og oppover langs sidene er det mest kulturlandskap, videre innover bak gårdene mest lynghei, snaufjell og noe kulturbeiter.

Elva Svia renner gjennom dalen fra Svihus til Sviland. Den er regulert både ved Svihusvatnet og Skjelbreidtjørn av Lyse Energi, som driver Sviland kraftverk.

Friluftsliv
-----------

Fra Skjelbreidtjørn går to merka turløyper østover på hver side av dalen:

* Løypa på nordsiden av dalen går over Litla-Hetland, Hetland og Kråkedal til Svihusvatnet. I en fjelltopp ved Hetland ligger de tre Hulderholene, som det går å krype noen meter inn i.
* Løypa på sørsiden av dalen går opp til Ur-Eikeland, over toppene Voren og Dyranuten videre østover til Grimslifjellet. Løypa ender på Åreskjold.

Gode fiskemuligheter finnes i Skjelbreidtjørn, Svihusvatnet og flere av vatna på sørsiden av dalen. Badeplasser også i Svihusvatnet og Seldalsvatnet.

Kultur
------

Tveit bygdahus ligger omtrent midt i dalen. Seldal bygdahus ved Seldalsvatnet. Begge er tidligere skoler som er overtatt av lokalbefolkningen og huser mange aktiviteter.

Næring
------

Næringsvirksomhet i bygda er hovedsakelig landbruk. Masseuttak drives også i dalen.

Eksterne lenker
---------------

* [*død lenke*]Sandnes kommunes kart over turløypa "Fjellbygda" på nordsiden av Søredalen
* [*død lenke*]Sandnes kommunes kart over turløypa "Dyranuten" på sørsiden av Søredalen
**Vidar H. Andersen** (født 1963 i Oslo) er en norsk forfatter og filmskaper.
Han har vokst opp i Hjørungavåg og bodde i 2021 i Moss.

Han er utdannet innen teknologiutvikling, markedsføring, økonomi, filosofi og litteratur. og har arbeidet med undersjøiske sterkstrømsinnstalasjoner, vært sjømann, trailersjåfør, lærer, rektor ved Folkeuniversitetet i Trondheim, fagsjef i Telenor Media, markedsleder i Adresseavisen, utvikler av virtuelle kurs for kirurgi ved St. Olavs Hospital i Trondheim og har innehatt en rekke internasjonale yrkesfunksjoner.

Som forfatter debuterte han med 3 fagbøker innen multimedia i perioden 1990-1992. Han har også skrevet drama/kriminalromanen *Mysteriet* i 2013, og Fellgood-romanen *Mannen som ikke ville*, samme år. Han har utviklet en rekke studier og kursmateriell innen fagene markedsføring, multimedia, datautvikling og administrasjon.

Bibliografi
-----------

* *Mannen som ikke ville: en feelgoodroman som vekker gode minner* (Nova, 2013)
* *Mysteriet* (Nova, 2013)

Referanser
----------

1. ↑   BIBSYS, NORAF-ID 13030683, besøkt 9. oktober 2017[Hentet fra Wikidata]
2. 1 2 3  Anne Gry Eilertsen (11.05.2013). «Debuterer som forfattar». *Vikebladet Vestposten*: 9.
3. ↑  Andersen, Vidar H. (1963-) (2013). *Mannen som ikke ville: en feelgoodroman som vekker gode minner*. [Dilling]: Nova. ISBN 9788282810579.
4. ↑  Andersen, Vidar H. (1963-) (2013). *Mysteriet*. [Dilling]: Nova. ISBN 9788282810548.

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
Vinge fra alertavle som viser St. Elizabethflommen ved Wieldrecht
**St. Elizabeth-flommen** (nederlandsk *Sint-Elisabethsvloed*) i 1421 var en flom i Nederland. Natt til 19. november traff en kraftig storm kysten av Nordsjøen og diker brast flere steder slik at polderne som lå under havnivå ble oversvømmet. Mange landsbyer forsvant i flommen og mellom 2 000 og 10 000 mennesker mistete livet. Flommen frårsaket enorme ødeleggelser i Zeeland og Holland og skilte byene Geertruidenberg og Dordrecht som tidligere hadde bekjempet hverandre under krok- og torskekrigen.

Det meste av området ble liggende under vann i flere tiår. Etter hvert ble landområdet drenert igjen, blant annet øyene Dordrecht og Hoeksche Waard og det nordvestlige område av Noord-Brabant (rundt Geertruidenberg). Det meste av Biesbosch-området har vært dekket av vann siden flommen. 

Årsaken til flommen var altså at dikene brast og ikke som den store Nordsjøflommen i 1953 som ble skapt av stormflod.

Eksterne lenker
---------------

* Deltawerken.com recounting Arkivert 27. mars 2016 hos Wayback Machine.
* Rijksmuseum brief description
* indyposted.com

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Michael Hogan** (født 1949 i Kirkland Lake, Ontario) er en canadisk skuespiller med irske aner. Han er mest kjent for sin rolle som "Colonel Saul Tigh" i science fiction-serien *Battlestar Galactica*.

Bakgrunn
--------

### Tidlig liv og familie

Han er gift med skuespillerinnen Susan Hogan, og de har tre barn sammen, skuespillerne Jennie Rebecca Hogan, Gabriel Hogan og Charlie Hogan.

Familien Hogans lever på en øy sammen med sønnen Carlie, noen hunder, katter, sykler, ski og noen kajakker.

Skuespillerkarriere
-------------------

Han har jobbet i flere roller i tv-serier og filmer, bl.a som "Tony Logozzo" i *Cold Squad*. Han spilte også i barnefilmen fra 1985 *The Peanut Butter Solution*. Michael og Susan Hogan har hatt flere opptredender i roller som et gift par i tv-serien*The L Word*. 

### Battlestar Galactica

I 2003 ble tv-serien fra 1970-tallet, *Battlestar Galactica* brakt tilbake til live, selv om det i første omgang var i form av en tre timer lang miniserie. Hogan spilte rollen som Oberst Saul Tigh, nest-kommanderende ombord på *Battlestar Galactica*. Miniserien ble etterhvert en pilot for den nye science fiction-serien *Battlestar Galactica*. *Battlestar Galactica* ble filmet for det meste i Vancouver, Canada, og ble laget i fire sesonger. Siste sesong ble sendt i 2009 og Hogan har en viktig rolle gjennom hele serien.

Priser og nominasjoner
----------------------

**Gemini Awards**

* 2003 – Nominert – Best Performance by an Actor in a Leading Role in a Dramatic Program or Mini-Series – *Betrayed*

**Genie Awards**

* 1992 – **Vinner** – Best Performance by an Actor in a Supporting Role – *Solitaire*
* 1991 – Nominert – Best Performance by an Actor in a Supporting Role – *Diplomatic Immunity*

**Leo Awards**

* 2006 – Nominert – Best Lead Performance by a Male in a Feature Length Drama – *A Simple Curve*

Utvalgt filmografi
------------------

*Listene under er ikke komplett, se Internet Movie Database – Michael Hogan*

| År | Tittel |
| --- | --- |
| 1978 | *High-Ballin* |
| 1983 | *Vanderberg* (tv-serie) |
| 1985 | *The Peanut Butter Solution* |
| 1986 | *Lost!* |
| 1991 | *Diplomatic Immunity* |
| 1991 | *Solitaire* |
| 1997 | *Millennium* (tv-serie, 1 episode) |
| 1998-1999 | *Cold Squad* (tv-serie, 15 episoder) |
| 2002 | *Andromeda* (tv-serie, 1 episode) |
| 2004-2006 | *The L Word* (tv-serie, 4 episoder) |
| 2003 | *Battlestar Galactica* mini-serie |
| 2003 | *Betrayed* |
| 2004-2007 | *Battlestar Galactica* (tv-serie) |
| 2005 | *A Simple Curve* (tv-film) |

Referanser
----------

1. 1 2  Internet Movie Database - Bio om Michael Hogan

Eksterne lenker
---------------

* (en) Michael Hogan på Internet Movie Database Rediger på Wikidata

* (sv) Michael Hogan i Svensk Filmdatabas Rediger på Wikidata

* (fr) Michael Hogan på Allociné Rediger på Wikidata

* (en) Michael Hogan på AllMovie Rediger på Wikidata

* (en) Michael Hogan hos TV Guide Rediger på Wikidata

* (en) Michael Hogan hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC **·** BNE
 |
**Idalmis Gato Moya** (født 30. august 1971 i Camagüey), cubansk volleyballspiller som deltok i de olympiske leker 1992 i Barcelona og 1996 i Atlanta. 

Gato ble olympisk mester i volleyball under OL 1992 i Barcelona. Hun var med på det cubanske laget som vant volleyballturneringen for damer foran SUS og USA. Cuba vant semifinalen mot USA med 3-2 og i finalen beseiret de SUS med 3-1. Gato spilte to kamper i OL-turneringen.

Fire år senere, under sommer-OL 1996 i Atlanta vant hun en ny gullmedalje med det cubanske volleyball-laget. De vant semifinalen med 3-2 over Brasil og finalen med 3-1 over Kina. Gato spilte fem kamper i turneringen.

OL-medaljer
-----------

* 1992 Spanias flagg Barcelona - Gull **Gull** i volleyball, damer Cubas flagg Cuba
* 1996 USAs flagg Atlanta - Gull **Gull** i volleyball, damer Cubas flagg Cuba

Eksterne lenker
---------------

* (en) Idalmis Gato – Olympics.com Rediger på Wikidata

* (en) Idalmis Gato – Olympic.org Rediger på Wikidata

* (en) Idalmis Gato – Olympedia Rediger på Wikidata

* (en) Idalmis Gato – databaseOlympics.com (arkivert) Rediger på Wikidata

* (en) Idalmis Gato – World of Volley Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Tune og Aabygge len** var en administrativ enhet (len) i dagens Østfold fra middelalderen til midten av 1600-tallet. Ved lensavviklingen i 1670-årene ble lenet splittet, hvorav Tune, Borge og Hvaler inngikk i Moss, Onsø, Tune og Vembe fogderi, mens Skiptvet og Spydeberg inngikk i Rakkestad, Heggen og Frøland fogderi, begge i Smaalenenes amt.

*Aabygge* var i tidligere tider navnet på et skipreide tilsvarende Borge prestegjeld, mens *Vembe* (ref. navn), som utgjorde Skiptvet og Spydeberg, tidvis var eget len.

Navn
----

Lenet ble i samtiden benevnt under en rekke navn, f.eks. *Tune, Vembe, Aabygge og Hvaler Lehn* og *Tune, Aabøygde oc Wembe Skibrede Lehn*.

Geistlig inndeling i 1664
-------------------------

* Tune prestegjeld
	+ Rolvsøy anneks
	+ Glemminge anneks
	+ Varteig anneks
* Borge prestegjeld
	+ Torsnes anneks
* Hvaler anneks
* Skiptvet prestegjeld
* Spydeberg prestegjeld


| * v
* d
* r
Len i Norge |
| --- |
| Smaalenene **·** Heggen og Frøland **·** Idd og Marker **·** Onsø **·** Rakkestad og Mossedal **·** Tune og Aabygge **·** Vembe **·** Verne kloster **·** Akershus **·** Brunla **·** Eiker **·** Numedal og Sandsvær **·** Tønsberg **·** Bratsberg **·** Agdesiden **·** Nedenes **·** Råbyggelaget **·** Mandal **·** Lister **·** Stavanger **·** Bergenhus **·** Hardanger **·** Romsdal **·** Nordmøre **·** Trondhjem **·** Reinskloster **·** Bakkekloster **·** Nordlandenes **·** Vardøhus |  |
**Phan Fa Lilat-broen** (thai: สะพานผ่านฟ้าลีลาศ) er en historisk bro over kanalen Khlong Bang Lamphu på avenyen Thanon Ratchadamnoen i Bangkok, nær Mahakan Fort, Dronning Sirikit-galleriet og Kong Prajadhipok-museet. Den deler avenyen i to deler: Ratchadamnoen Klang (ราชดำเนินกลาง; Sentrale Ratchadamnoen) og Ratchadamnoen Nok (ราชดำเนินนอก; Ytre Ratchadamnoen). Den anses å være søsterbroen til Phan Phiphop Lila-broen (สะพานผ่านพิภพลีลา), som befinner seg på Ratchadamnoen Nai (ราชดำเนินใน; Indre Ratchadamnoen) nær Royal Rattanakosin Hotel ved siden av Sanam Luang.

Det er ukjent når broen er bygd. Det er antatt at den ble bygd sammen med Thanon Ratchadamnoen under Kong Chulalongkorn (Rama V). Den er en ornamentert stålbro.

Siden den befinner seg på Thanon Ratchadamnoen mellom Demokratimonumentet og Den kongelige plass ved Dusit-palasset, har den i løpet av Thailands historie ofte blitt brukt som sted for politiske samlinger, slik som den 14. oktober 1973, mai 1992, PAD-opprørene både i 2006 og 2008, UDD-opprøret i 2009, opprøret i Thailand i 2010, og den politiske krisen i 2013-2014.

Referanser
----------

1. ↑  «Arkivert kopi». *Rattanakosin Island Information Center* **(thai)**. Arkivert fra originalen 31. oktober 2016. Besøkt 13. mars 2019.
2. ↑  *Thairath* **(thai)**. 19. oktober 2009 .  Manglende eller tom `|tittel=` (hjelp)
3. ↑  รัตนคำแปง, จุลดิศ (17. mai 2010). *Thairath* **(thai)** .  Manglende eller tom `|tittel=` (hjelp)
4. ↑  *Manager Daily* **(thai)**. 18. februar 2014 .  Manglende eller tom `|tittel=` (hjelp)

* (en) Saphan Phan Fa Lilat – kategori av bilder, video eller lyd på Commons
**Hans Aall til Ulefos** (1805–1863) var en norsk kammerherre hos kong Karl Johan.

Aall ble født i Porsgrund (Porsgrunn) som sønn av Niels Aall og Christine Johanne Blom. Han mottok privatundervisning i hjemmet og dimmiterte som student i 1823 hvoretter han tok examen philosophicum. I 1826 tok han den juridiske embedseksamen og året etter den praktiske prøve. Heretter oppholdt han seg i England og Frankrike hvoretter han flyttet til Wien. 28. januar 1828 ble han utnevnt til kammerjunker ved det norske hoff. 

I 1830 giftet han seg i Skien med Mariane Didrikke von Cappelen (1804-1867). I oktober samme år ble han 2. fullmektig ved statsrådsavdelingen i Stockholm. Her bodde han i seks år, hvor han også fungerte som kong Karl Johans privatsekretær.

I 1839 var han blitt utnevnt til kammerherre ved det norske hoff, og i 1855 mottok han Dannebrogordenens ridderkors.

Godseier
--------

For å hjelpe faren med bestyrelsen av eiendommene, lot han seg i 1836 utnevne til fogd i Øvre Thelemarken hvor han bosatte seg i Seljord. To år senere flyttet han ned til Lille Ulefos, hvoretter han ved farens død i 1854 slo seg ned på selve hovedgården. Allerede i 1840 hadde han overtatt Ulefos med eiendommene, og disse drev han frem til sin død 30. juli 1863. Hans Aall ble bisatt i Romnes kirke.

Referanser
----------

1. ↑  *Beskrivende Katalog over den kulturhistoriske Udstillings Afdeling for Skien og Skiensfjorden*. Kristiania: [s.n.] 1901. s. 18.
2. 1 2  Steffens, Haagen Krog (1908). *Slægten Aall*. Kristiania: [s.n.] s. 311-312.

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |
**Federico Guillermo Wechsung** (født 17. juli 1975 i Monte Grande i Argentina) er en argentinsk katolsk prelat og hjelpebiskop i La Plata.

Liv og virke
------------

### Prest

Federico Wechsung studerte katolsk teologi og ble presteviet for bispedømmet Lomas de Zamora den 25. mars 2006.[1]

Etter videre studier ved Det pavelige katolske universitet i Argentina oppnådde han lisensiatsgrad i kanonisk rett. I tillegg til sognearbeid underviste han som professor ved Universidad Nacional de Lomas De Zamora. Han var også president for den interdiocesane domstol i La Plata.[1]

### Hjelpebiskop i La Plata

Pave Frans utnevnte ham til titulærbiskop av *Pederodiana* og hjelpebiskop i La Plata den 25. februar 2023.[1] Erkebiskopen av La Plata, Víctor Manuel Fernández, bispeviet ham den 15. april samme år i katedralen i La Plata. Medkonsekratorer var biskop av Río Gallegos, Jorge Ignacio García Cuerva, biskopen av Gregorio de Laferrère, Jorge Martín Torres Carbonell, biskop av Lomas de Zamora, Jorge Rubén Lugones SJ, og biskop av Mar del Plata, Gabriel Antonio Mestre.
**Sølvlind** (*Tilia tomentosa*) er et løvtre av lindeslekten innenfor kattostfamilien. Den vokser opprinnelig på Balkan, fra Ungarn til det sørvestlige Ukraina, og sørover til nordvestlige Tyrkia. Det er også en isolert bestand i Nurfjellene i sørøstlige Tyrkia.

Sølvlind av varianten 'Petiolaris', som har slankere krone enn konvensjonell sølvlind.
*Tilia tomentosa*
Dette er et stort tre på 10-30 meter, sjelden opp til 32 meter. Det viktigste kjennetegnet er den sølvgrå baksiden av bladene, som lyser opp trekronen. Selve kronen er perfekt rundet og ofte bred konisk, eller slank med hengende endegrener (variant 'Petiolaris', inntil 33 m). Grenene er bratt oppstående i spiss vinkel. Barken er mørk gråbrun, med grunne furer, og stammen kan bli inntil 2 m i diameter. Skuddene har fine, grå hår. Bladplatene er rundere og har tydeligere nerver enn hos vanlig lind *(Tilia cordata)*. Bladene har grovere og større tenner langs kanten enn hva vi finner hos lind, parklind eller storlind. Blomsterkvasten har 7-10 blomster hengende, mens de to nøttene i hver fruktkvast er om lag 10 mm store. Nøtten har 5 tydelige lister, og er hvithåret.

Sølvlind, sammen med parklind, er en av de lindeartene som er involvert når store mengder døde og døende humler hoper seg opp under lindetrær på høysommeren.

Referanser
----------

1. ↑  A. Mitchell, oversatt av I. Gjærevoll (1977). *Trær i skog og hage*. Tiden. s. 361–362. ISBN 82-10-01282-7.
2. ↑  Koch, H.; Stevenson, P.C. (2017). «Do linden trees kill bees? Reviewing the causes of bee deaths on silver linden (*Tilia tomentosa*)». *Biology Letters*. 13 (9): 20170484. doi:10.1098/rsbl.2017.0484. Besøkt 19. juli 2019.

Eksterne lenker
---------------

* (en) *Sølvlind* i Encyclopedia of Life Rediger på Wikidata

* (en) *Sølvlind* i Global Biodiversity Information Facility Rediger på Wikidata

* (no) *Sølvlind* hos Artsdatabanken Rediger på Wikidata

* (sv) *Sølvlind* hos Dyntaxa Rediger på Wikidata

* (en) *Sølvlind* hos ITIS Rediger på Wikidata

* (en) *Sølvlind* hos NCBI Rediger på Wikidata

* (en) *Sølvlind* hos The International Plant Names Index Rediger på Wikidata

* (en) *Sølvlind* hos Tropicos Rediger på Wikidata

* (en) *Kategori:Tilia tomentosa* – bilder, video eller lyd på Wikimedia Commons Rediger på Wikidata

* (en) *Tilia tomentosa* – galleri av bilder, video eller lyd på Wikimedia Commons Rediger på Wikidata

* *Tilia tomentosa* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** GND
 |
Tørrlasteskipet «Berge Athene» på 225 000 dvt.
**Tørrlasteskip** eller **bulkskip** er betegnelsen på skip som frakter tørr last som ikke er pakket i enheter. Dette er til forskjell fra tankskip som frakter flytende last og stykkgodsskip som frakter last pakket i mindre enheter.

På verdensbasis omfatter de største handelsvarene for tørrlasteskipene blant annet malm, kull og korn.

Skipene deles gjerne inn etter størrelse
* Handysize opp til 35 000 dødvekttonn
* Handymax opp til 55 000 dødvekttonn (også kalt Supramax)
* Ultramax opp til 65 000 dødvekttonn
* Panamax opp til 80 000 dødvekttonn
* Aframax opp til 120 000 dødvekttonn
* Capesize opp til 200 000 dødvekttonn

Gjenkjennelse
-------------

Tørrlasteskipene gjenkjennes gjerne på flate, kasseformede luker på dekk, dette er typisk for OHBC-varianten. Lukene dekker som regel fra fire til sju lasterom. Lukene er enten todelte over hvert rom og åpner ut mot skutesiden. Ellers brukes lukekasser satt sammen til et trekkspill over hele lasteområdets lengde.

Handysize- og handymaxskipene har ofte egne kraner på dekk som brukes på hvert par med lasterom, mens de større skipene lastes og losses fra land. Av økonomiske grunner så gir det kun mening å benytte skip med egne kraner på mindre havner som ikke har egne kraner, noe som er mer vanlig i tynnere befolkede områder.

Norske redere
-------------

Norske redere har tradisjonelt vært sterkt representert innenfor dette segmentet. To store aktører i dag er Torvald Klaveness-Gruppen og børsnoterte Golden Ocean Group med John Fredriksen som hovedeier. Birger Flankberg driver det Filtvet baserte tørrbulkrederiet Johs. Vandalay Fish Bulk. Noen tror at det kan bli et økonomisk eventyr. 

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Store Danske Encyklopædi **·** GND **·** NKC **·** KulturNav
 |
**Makedoniaeik** (*Quercus trojana*) er et halvveis vintergrønt tre i bøkefamilien. Den er utbredt i sørøstlige Italia, Balkan og Anatolia.

Den blir 15–20 m høy med en stammediameter på 60 cm. Barken er gråbrun med furer. Bladene er lansettformede, 3–9 cm lange og 2–5 cm brede. Bladranden har 6–12 par tenner. Nøttene er 2,7–4,5 cm lange og 1,8–2 cm brede. Nøtteskåla dekker to tredjedeler av nøtta og har lange, frynselignende skjell. Nøttene bruker halvannet år på å bli modne. Den ligner på frynseeik, men kan skilles på kortere frynser på nøtteskåla og mindre flikete blad.

Makedoniaeik er en supramediterran art som vokser høyere i terrenget enn den egentlige middelhavsvegetasjonen. Den danner skoger der den er det dominerende treslaget. Andre planter som vokser her er duneik, orientagnbøk, middelhavseiner, *Cistus creticus*, mannaask, hundegras, kalkgrønnaks og europahumlebøk.

* BarkBark
* BladverkBladverk
* NøttNøtt

Referanser
----------

1. ↑  «*Quercus trojana*». Oaks of the World. Besøkt 4. juni 2017.
2. ↑  «*Quercus trojana* woodland». EUNIS. Besøkt 4. juni 2017.

Eksterne lenker
---------------

* (en) *Makedoniaeik* i Encyclopedia of Life Rediger på Wikidata

* (en) *Makedoniaeik* i Global Biodiversity Information Facility Rediger på Wikidata

* (en) *Makedoniaeik* hos NCBI Rediger på Wikidata

* (en) *Makedoniaeik* hos The International Plant Names Index Rediger på Wikidata

* (en) *Makedoniaeik* hos Tropicos Rediger på Wikidata

* (en) *Kategori:Quercus trojana* – bilder, video eller lyd på Wikimedia Commons Rediger på Wikidata

* *Quercus trojana* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Nes** er en tidligere selvstendig kommune i Vest-Agder fylke.

Fra 1837 utgjorde Nes sammen med Hidra Nes og Hidra formannskapsdistrikt.

8. oktober 1893 ble området delt i to selvstendige enheter: Nes kommune og Hidra kommune. Nes kommune hadde ved opprettelsen 1 704 innbyggere.

I 1942 ble en del av Nes med 377 innbyggere tillagt Flekkefjord kommune.

1. januar 1965 ble Nes kommune sammen med Bakke (unntatt Øksendal), Gyland og Hidra kommuner slått sammen med Flekkefjord kommune. Nes hadde da 2 757 innbyggere.

Historie
--------

De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.

Eksterne lenker
---------------

* (no) Nes kommune på Arkivportalen
* (no) Nes kommune (1894–1964) på Arkivportalen

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |
**Habberstad** er en gård i Ullensaker. Det ligger flere gårder i Norge ved navn Habberstad. Den eldste ligger i Ullensaker kommune i Akershus. På Habberstad er det registrert stolpehull etter fem hus, som er C14-daterte til perioden 100-550 e.Kr. (fra eldre romertid og opp til folkevandringstid). Dette vitner om at noen av gravminnene som hører til gården antagelig er fra eldre jernalder og at folk har bodd på Habberstad gjennom store deler av jernalderen. De rike funnene i gravene som er blitt gravd ut kan dessuten fortelle oss at de som bodde her hørte til høyere sosiale sjikt i samfunnet.

På Habberstad ligger det i dag et gravfelt med over ti gravhauger fra jernalderen. Gravfeltet kalles «Hagan», og består av to langhauger og åtte rundhauger. Det finnes også flere mulige gravminner mellom de sikre registrerte. Det er dessuten vanlig at man på gravfelt fra jernalderen kan finne flatmarksgraver mellom gravhauger. Flatmarksgraver er branngraver eller skjelettgraver uten synlig markering i terrenget. Flere gravminner på Habberstad er undersøkt tidligere, og har vist seg å være rike graver av både kvinner og menn fra vikingtid. Gravfeltet på Habberstad er del av et mye større gravfeltområde. I åkerområdene rundt er det mange gravminner som i dag er blitt pløyd vekk. Dette kan ses fra luften som ringer i åkeren når forholdene ligger godt til rette.

Det er naturlig å se bosetnings- og gravminnene på Habberstad i sammenheng med de mange sporene fra jernalderen som finnes i Algarheimområdet generelt.

Litteratur
----------

* Dørum, Knut (1997): Ullensaker. Fra de eldste tider til 1660. Ullensaker.
* Skre, Dagfinn (1998): Herredømmet. Bosetning og besittelse på Romerike 200-1350 e. Kr. Acta Humaniora nr. 32, s. 135ff. Universitetetsforlaget. Oslo
* Solberg, Bergljot (2003): Jernalderen i Norge. Cappelen Akademisk Forlag. Oslo.

Eksterne lenker
---------------

* Akershusmuseet:
* Akershus fylkesbiblioteks websøk: www.akershus.fylkesbibl.no/cgi-bin/websok Arkivert 20. september 2013 hos Wayback Machine.
* Norsk lokalhistorisk institutt: www.lokalhistorie.no/kilder\_litteratur.html
* Akershus kulturnett: www.akershus.kulturnett.no/Historie/fornminner/Ullensaker/algarheim.html[*død lenke*]
* Kart over gravfeltet ved Habbestad (rødt):
**Volkswagen ID.3** (2019–) er en elektrisk familiebil fra tyske Volkswagen.

Den er den første i fabrikkens ID-serie. «ID» betyr «Intelligent Design» mens «3» antyder at dette er det tredje skiftet etter storselgerne Volkswagen Boble og Volkswagen Golf.

ID.3 ble først vist på Frankfurt Motor Show den 9. september 2019 med bakhjulsdrift.

Første variant "1ST" ble laget i 30 000 eksemplarer og solgt i Norge fra sommeren 2020 til en pris på rundt 330 000 kroner for den enkleste av de tre utstyrsgradene. Man måtte velge ett av tre batteri, men i "Max"-utgave var frontruta lyddempet.

Utpå høsten endres betegnelsene til "Pro Performance" for de fire enkleste og "Pro S Tour" for den dyreste med 550 km rekkevidde og bare fire sitteseter.

Referanser
----------

1. ↑  First member of the ID. family is called ID.3 Arkivert 16. november 2020 hos Wayback Machine. fra volkswagenag.com, sist lest den 10. september 2019.
2. ↑  VW ID.3 prøvekjørt: Det mest spektakulære er støydempingen i tek.no sin SNIKTITT-utgave den 8. august 2020.
3. ↑  Dette koster ID3-modellen med 550 km rekkevidde i motor.no den 8. september 2020.
Utsikt nordover fra Andabeløy
Hidra
**Nes og Hidra** (*Hitterø og Næs formanskabsdistrikt*) var en kommune i Vest-Agder fylke (da Lister og Mandal Amt), opprettet i 1837 og avviklet i 1893.

Området utgjør nå de ytre delene av dagens Flekkefjord kommune, det vil si kirkesoknet Hidra og Flekkefjord (da Nes sokn), unntatt Flekkefjord by, som var et eget formannskapsdistrikt. Kirkesoknet Nes hadde navn etter gården Nes, som har vært kirkested for området siden middelalderen. Det var på Nes ladestedet, kjøpstaden og byen Flekkefjord etter hvert vokste frem, og da formannskapsdistriktene ble opprettet i 1837 havnet området som før var gården Nes og Nes kirke (siden Flekkefjord kirke) i Flekkefjord formannskapsdistrikt, mens resten av Nes sokn ble lagt til Nes og Hidra formannskapsdistrikt.

Historie
--------

Kommunen ble opprettet ved innføringen av formannskapslovene i 1837. Det første formannskapsmøtet ble holdt 8. januar 1838 på gården Sunde i Nes. Den 8. oktober 1893 ble kommunen nedlagt og området delt i to deler; Nes kommune og Hidra kommune. Ved delingen bodde det 2 075 personer i Hidra og 1 704 i Nes.

Referanser
----------

1. 1 2 3  Dag Juvkam. ««Historisk oversikt over endringer i kommune- og fylkesinndelingen» s. 38» (PDF). Statistisk sentralbyrå, 1999.
2. ↑  Rygh, Oluf (1912). *Norske Gaardnavne: Oplysninger samlede til Brug ved Matrikelens Revision*. Kristiania: Fabritius. s. 313.
3. ↑  «Det kommunale selvstyre fyller 175 år». Nettstaden til Interkommunalt Arkiv i Vest-Agder IKS. 12. januar 2012. Arkivert fra originalen 15. oktober 2013. Besøkt 14. oktober 2013.

Eksterne lenker
---------------

* Nes og Hidra kommune. Møtebok for formannskap og kommunestyre (1838–1851) - Skannet møteprotokoll
* Nes og Hidra kommune. Møtebok for formannskap og kommunestyre (1852–1861) - Skannet møteprotokoll
* Nes og Hidra kommune. Møtebok for formannskap og kommunestyre (1861–1870) - Skannet møteprotokoll

|  |  |
| --- | --- |
| Oppslagsverk/autoritetsdata | Store norske leksikon
 |
**Elstad** er et sted, landskap og en gård med matrikkelnummer 14 og 15 i delområde Østsida øst for Vorma i Eidsvoll i Akershus i Viken fylke. Gården ble ryddet i gammelnorsk tid og tidlig delt i en vestre, nedre Vestgarn og en østre Østgarn. Elstad landskapsvernområde har *grytehullsjøer* i moreneområder med sand/silt, stor grunnvannspåvirkning og en del har stor vannstandsvariasjon.

Vestgarn Elstad
---------------

Matrikkelgard 14 var fullgard i 1577 og sikkert også i gammelnorsk tid.

Østgarn Elstad
--------------

Matrikkelgard 15 var fullgard i 1577, men delt i to halvgarder i gammelnorsk tid.

### Nordgarn Elstad

**Erik Jensen Røkholt** (1794–1835) av Røkholt - Venger ætten bruker fra 1825 til 1835. Han bodde på Opstun Røkholt og fikk gården av sin svigermor Berte. Da Erik døde i 1835, drev enken Else Jonsdtr. videre i ti år før hun giftet seg med Ola Olsen. Fra 1858 til 1871 drev Elses svigersønn Lars Gulbrandsen f. 1808 gården, som var gift med Elses datter Mathea Eriksdatter. Sønnen Edvard Larsen fikk skjøte av moren Mathea først i 1893. Datteren til Edvard, Kari Elstad gm. Maurits Torbjørn Kristoffersen f. 1879 drev gården fra 1915 til 1936. Deres sønn Erik Kristoffersen f. 1911 drev gården fra 1936.

Litteratur
----------

* Andreas Holmsen: *Røkholt-Venger ætten. En slektsoversikt.* Flekkefjord 1943.

|  |  |
| --- | --- |
| Oppslagsverk/autoritetsdata | Store norske leksikon
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**CA-modul** eller **CAM** (engelsk: *conditional-access module*) er et samlebegrep på de mange ulike krypteringssystemer som brukes primært innenfor betal-TV.

En CA-modul
Ettersom det finnes flere forskjellige krypteringssystemer er det urimelig og uøkonomisk å utruste en TV-mottaker med lesere for alle disse ulike typene av programkort. For å løse dette problemet har man blitt enige om et standard grensesnitt for en **CA-modul**. Ved å benytte en CA-modul konstruert for å lese et programkort for et spesifikt krypteringssystem, for eksempel Conax eller Viaccess, kan TV-mottakeren ta imot sendinger som bruker dette krypteringssystemet.

En CA-modul er bare litt større enn et programkort; lengde 100 mm, bredde 54 mm, tykkelse 5 mm. Den skal skyves inn i en dertil konstruert slisse i TV-mottakeren. Programkortet skyves deretter inn i CA-modulen.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Bjørnemyr** er et strøk og en skolekrets som ligger på vestsiden av halvøya Nesodden, i Viken. Området lå opprinnelig til gårdsnummer 1, Berger og gårdsnummer 30, To i Nesodden kommune. Bjørnemyr har ikke bare vokst sammen med strøket Alværn, men begge er nå også deler av tettstedet Nesoddtangen.

Bjørnemyr skole ligger i området og har ca. 200 elever. Ved siden av skolen ligger et lite senter med dagligvarebutikk, frisør og hud- og fotpleie. Bjørnemyrs største arbeidsplass er Sunnaas Sykehus, som er et av Norges største rehabliteringssykehus. I 2005 ble det bygget et stort leilighetsbygg, med dagligvarebutikk, kafé, helsekostbutikk og en butikk med ting til hjemmet.

Bjørnemyr har også en av Nesoddens største speidergrupper, som er veldig aktiv.

  


|  |  |
| --- | --- |
| Oppslagsverk/autoritetsdata | Store norske leksikon
 |
**Ishavskraft AS** er én av Norges største kraftleverandører og én av de største forvalterne av konsesjonskraft i Norge. Ishavskraft selger strøm og strømrelaterte produkter og tjenester i det norske sluttbrukermarkedet, og har en solid portefølje av privat- og bedriftskunder. Selskapet har kontorer i Alta og Tromsø, og er heleid av Troms Kraft. 

  

Selskapet er den eneste kraftleverandøren som er trippelsertifisert etter internasjonale standarder for kvalitet, miljø og arbeidsmiljø.

Historie
--------

Selskapet ble etablert 26. juni 1997. Alta Kraftlag SA, Nord Troms Kraftlag AS, Repvåg Kraftlag A/L, Luostejok Kraftlag A/L og Hammerfest Elverk sto bak etableringen. Formålet med etableringen var at Ishavskraft skulle stå for kraftomsetningen til eierne. 1. januar 2009 ble Ishavskraft AS slått sammen med deler av Troms Kraft Marked AS.

Referanser
----------

1. ↑   Brønnøysundregistrene, Enhetsregisteret, w2.brreg.no, besøkt 26. januar 2020[Hentet fra Wikidata]
2. ↑  Pressemelding - Etablerer Nord-Norges største kraftleverandør Arkivert 5. mars 2016 hos Wayback Machine.
3. ↑  .

Eksterne lenker
---------------

* (no) Offisielt nettsted Rediger på Wikidata

* (no) Offisiell blogg Rediger på Wikidata
* (no) Ishavskraft på Facebook Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Brønnøysundregistrene
 |
Kartskisse over land som har signert konvensjonene av 1951 og tilleggsprotokoll av 1967
**Flyktningkonvensjonen**, også kalt **FNs konvensjon om flyktningers stilling**, er en konvensjon som ble utarbeidet av De forente nasjoner (FN) i kjølvannet av annen verdenskrig for å sikre at alle flyktninger får de universelle menneskerettigheter som FN formulerte i 1948 (Menneskerettighetserklæringen).

Konvensjonen ble vedtatt av FNs generalforsamling 28. juli 1951 og trådte i kraft 22. april 1954, etter at 35 stater hadde ratifisert den.

Flyktningkonvensjonen definerer i artikkel 1a hvem som regnes som flyktning og gir alle flyktninger rett til å søke beskyttelse mot forfølgelse. Det er opp til den enkelte stat å bestemme hvem som omfattes av vilkårene, men dette tolkes ulikt av de enkelte statene.

Non refoulement-prinsippet i artikkel 33 er mest sentralt i beskyttelsen og er forbudet mot å returnere flyktninger til hjemlandet sitt eller til et annet utrygt område. Flyktningkonvensjonen gir også noen viktige rettigheter for flyktninger som rett til arbeid, utdanning, rett til å organisere seg og tilgang til landets domstoler.

Referanser
----------

1. ↑  FN-sambandet. Flyktningkonvensjonen. Besøkt 19. november 2018.
2. ↑  Ole Kristian Fauchald og Bård Sverre Tuseth, red. (2012). *Global and Regional Treaties 2012*. Department of Public and International law, University of Oslo. s. stikkordregister. ISBN 978-82-8063-114-5.
3. ↑  Magnus Buflod, Knut Anders Sannes og Kristoffer Aasebø, red. (2008). *Folkerettslig tekstsamling 1883-2007* (4 utg.). Cappelen akademisk forlag. s. «Kronologisk register», stikkordregister side 961 og sidene 282-290. ISBN 978-82-02-27395-8.
4. 1 2  «FNs konvensjon om flyktningers stilling». Utlendingsdirektoratet. 28. juli 1951. Besøkt 16. september 2018.
5. 1 2 3 4 5  Vegard Bø Bahus (20. juni 2018). «flyktningekonvensjonen». Store norske leksikon. Besøkt 16. september 2018.

Eksterne lenker
---------------

* FNs høykommissær for flyktninger
* Hele konvensjonen Arkivert 6. mars 2016 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** NKC
 |
**Sjøkadettforeningen av 1898, Valkyrien** er Sjøkrigsskolens studentforening. *Valkyrien* ble i 1898 grunnlagt av Christoffer B. Meyer, og har siden den tid fungert som forening med hensikt på å ivareta sosiale interesser ved Sjøkrigsskolen.

Hentet fra formålsparagrafen: "Foreningen skal legge forholdene til rette for at medlemmene kan dyrke og videreutvikle sine interesser for sosialt samhold, kameratskap og fysisk fostring."

Valkyrien er en selvstendig forening som er av kadetter, for kadetter, hvis virke strekker seg utover det akademiske. Foreningen har som mål å samle Sjøkrigsskolens kadetter, ta vare på tradisjoner og opprettholde humør og engasjement. Ulike arrangementer arrangeres, der det mest sentrale er den årlig festmiddagen på stiftelsesdagen. Foreningen har egen bar, med navnet Valhall.

Mottoet er «EX UNITATE VIRES» som betyr «fra fellesskap kommer vekst».

Utmerkelser
-----------

*Sjøkadettforeningen av 1898, Valkyriens Orden* tildeles som "belønning for utmerkede fortjenester for foreningen og fellesskapet". Valkyriens Ordenen er oppkalt etter vår forening og leder, og er inndelt i tre klasser:

1. Æresmedlem
2. Ridder
3. Einherje

Valkyrieringen
--------------

Valkyriens medlemmer mottar Valkyrieringen (også kalt Sjøkrigsskoleringen) etter fullført utdanning ved oppnåelse av visse krav. Først og fremst må man ha bestått og fullført Sjøkrigsskoleutdanningen, men også ha vært medlem i foreningen i tre år. Valkyrienringen er støpt i gull og er preget av Valkyriens logo, en gyllen stjerne på sort bunn. Ringen deles ut under en formell ringseremoni ved graduasjon. Den kan kun kjøpes med kjøpetillatelse fra Ordenskanselliet. Valkyrieringen som symbol ble innført i 1937.

Dogwatch
--------

Dogwatch er navnet på Valkyriens tidsskrift og utgis flere ganger i året. Tidsskriftet omfatter aktiviteten på skolen, samt artikler om aktuelle temaer som opptar kadettene. Kadettene lager magasinet selv, med unntak av trykking.

Det har historisk blitt utgitt i varierende antall utgivelser per år, men de senere år har redaksjonen utgitt fire magasiner årlig. Senere år har også alle utgivelsene båret et tema. Artiklene har da gjenspeilet dette temaet. Dogwatch fordeles i dag også til alle forsvarets avdelinger.

Eksterne lenker
---------------

* Valkyriens hjemmeside
| Medaljeoversikt |
| --- |
| Konkurrerte for USAs flagg USA |
| Kjelkehockey |
| Paralympiske vinterleker |
| Gull | 2018 Sør-Koreas flagg Pyeongchang | Kjelkehockey |
| VM i kjelkehockey |
| Sølv | 2017 Sør-Koreas flagg Gangneung | Kjelkehockey |
| Gull | 2015 USAs flagg Buffalo | Kjelkehockey |

**Luke McDermott** (født 1. september 1987 i Albany i New York) er en kjelkehockeyspiller fra USA. Han har én paralympisk gullmedalje i kjelkehockey for USA, og et VM-gull.

Bakgrunn
--------

McDermott tjenestegjorde for US Marines i Afghanistan, da han i 2010 satt i en bil som kjørte på en improvisert bombe. Han måtte amputere begge beina under kneet etter skadene han pådro seg. Han begynte med kjelkehockey i 2010, og debutere på USAs landslag i 2015.

Idrettskarriere
---------------

Han deltok i VM i kjelkehockey 2015 i Buffalo i USA, der USA vant mesterskapet etter seier 3-0 over Canada i finalen. Han deltok også på USAs lag kom på andreplass i VM i kjelkehockey 2017, etter at USA tapte finalen 0-1 mot Canada.

I 2018 deltok han i Turin Para Ice Hockey International Tournament, som USA vant. Han representerte USA under Paralympiske vinterleker 2018 i Pyeongchang. USA vant der finalen 2-1 over Canada.

Referanser
----------

1. ↑  IPC - *Luke McDermott*, besøkt 27. mars 2018.
2. ↑  Team USA Hockey - *Luke McDermott*, besøkt 27. mars 2018.

Eksterne lenker
---------------

* Biografi hos IPC
* Profil hos Team USA
* Profil hos Team USA Hockey
* Profil hos Pyeongchang 2018 Arkivert 28. mars 2018 hos Wayback Machine. Arkivert 28. mars 2018 hos Wayback Machine. (PL 2018)
**Alessandro Juliani** (født 3. april 1978) er en canadisk skuespiller og sanger. Han er mest kjent for sin rolle som "Tactical Officer Lieutenant Felix Gaeta" i science fiction-serien *Battlestar Galactica*.

Bakgrunn
--------

### Tidlig liv og familie

Han er sønnen til produsent, skuespiller og forfatter John Juliani. 

### Utdannelse

Han har gått på McGill University i Montréal, det han fikk en Bachelor of Music i vokal/opera/sang. I sin tid ved McGill's Faculty of Music, var Juliani kjent for sin fine baryton-stemme, noe som gjorde at han lett fikk arbeid i profesjonelle kor, det mest kjente var Montreal's Christ Church Cathedral (Montreal).

Skuespillerkarrière
-------------------

Juliani har bidratt med stemme til flere tegnefilmer og anime, inklusive *Ranma 1/2, X-Men Evolution* og to av *Bionicle*-filmene.

Han har også hatt flere jobber innenfor fjernsyn og film, men har også hatt mange rolle i teater, både i Vancouver og andre steder. Han har også opptrådt på Aldeburgh Festival i England og på Orlando Shakespeare Festival.

### Battlestar Galactica

I 2003 ble tv-serien fra 1970-tallet, *Battlestar Galactica* brakt tilbake til live, selv om det i første omgang var i form av en tre timer lang miniserie. Juliani spilte rollen som "Tactical Officer Lieutenant Felix Gaeta". Miniserien ble etter hvert en pilot for den nye science fiction-serien *Battlestar Galactica*. *Battlestar Galactica* ble filmet for det meste i Vancouver, Canada, og Juliani var med i alle fire sesongene.

Utvalgt filmografi
------------------

*Listene under er ikke komplett, se Internet Movie Database – Alessandro Juliani*

* 2008 – *Elegy*
* 2004–2007 – *Battlestar Galactica* (tv-serie)
* 2000–2005 – *Stargate SG-1*, (tv-serie 3 episoder)
* 2003 – *Battlestar Galactica* (mini-serie)
* 2002–2003 – *Jeremiah*, (tv-serie 2 episoder)
* 2002 – *Taken* (mini-serie)
* 2002–2003 – *Dark Angel*, (tv-serie 4 episoder)
* 1989 – *MacGyver*, (tv-serie 1 episode)

Trivia
------

Han har spilt sammen med Richard Dean Anderson i to ulike serier, *MacGyver* og *Stargate SG-1*

Referanser
----------

1. ↑  Internet Movie Database - Bio om Alessandro Juliani

Eksterne lenker
---------------

* Alessandro Juliani at Battlestarwiki.org (longer biography)
* (en) Alessandro Juliani på Internet Movie Database Rediger på Wikidata

* (sv) Alessandro Juliani i Svensk Filmdatabas Rediger på Wikidata

* (fr) Alessandro Juliani på Allociné Rediger på Wikidata

* (en) Alessandro Juliani på AllMovie Rediger på Wikidata

* (en) Alessandro Juliani hos TV Guide Rediger på Wikidata

* (en) Alessandro Juliani hos The Movie Database Rediger på Wikidata

* (en) Alessandro Juliani hos Behind The Voice Actors Rediger på Wikidata
* Interview in Vancouver Courier.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |